
קיצוץ נוצות וציפורנים בתוכי

קיצוץ נוצות התעופה בתוכים הוא נושא טעון: יש אנשים שלא מעוניינים לשלול או להגביל את התעופה של התוכי שלהם. 

מאחר וכך, הם פוחדים שהתוכי יברח ושומרים עליו שיהיה סגור בכלוב יומם ולילה.  וזה- לדעתנו-   גובל בצער בעלי חיים! 

אנחנו במרכז וטרינרי השרון ממליצים על קיצוץ נוצות התעופה.

עדיף לקצוץ את הנוצות ולתת לתוכי להסתובב חופשי בבית – תחת השגחה צמודה, כמובן  –מאשר לשמור על הנוצות ולכלוא את התוכי .

זוהי פעולה פשוטה מאד, אינה כואבת לתוכי (התוכי  מרגיש קיצוץ  כמו שאנחנו מרגישים גזירת שיער) וממילא הנוצות ממשיכות לצמוח לאורך כל חיי התוכי כך שמי שמתחרט- צריך רק לחכות והנוצות יגדלו בחזרה.  

לא מומלץ לגזור לבד את נוצות התעופה לתוכי שלכם. התוכי לא אוהב את זה ועלול לכעוס על הבעלים. בנוסף לכך, צריך לדעת איך לגזור, באיזה אורך- לג'אקו לא קוצצים קצר מדי, לדוגמה, וממה להימנע. (נוצות דם).

חשוב שהקיצוץ יהיה סימטרי! שתי הכנפיים צריכות להיות אחידות. 

ניתן לקצר את נוצות התעופה אצלנו במרכז וטרינרי השרון כחלק מבדיקה שנתית של התוכי או בנפרד 

מדובר רק בהגבלת התעופה ולא במניעתה המוחלטת. אנו לא מעוניינים בתוכי שרק הולך על הרצפה. 

חשוב להדגיש כי גם קיצוץ מלא אינו מבטיח שהתוכי לא יוכל לעוף. מאחר ואיננו פוגעים בשרירי התעופה אלא רק מקצרים את אורך הנוצות,  אם משהו יפחיד אותו, התוכי יגייס אדרנלין- "הורמון הפחד"- ויהיה מסוגל ,בנסיבות מיוחדות, לעוף.  

קיצוץ ציפורניים

אם התוכי מקבל הזדמנויות לשחיקת ציפורניים במידה מספקת אין צורך בקיצוץ. 

אבל לפעמים התוכי לא זז מספיק והציפורניים גדלות מאד- ואז יתכן מצב בו התוכי יתפס בכלוב או במשטח אחר בגלל הציפורניים הארוכות מדי- וישבור את הרגל. 

ברוב המקרים מספיק רק לקצוץ או להחליק את קצה הציפורן כדי שהתוכי לא ישרוט אותנו .לא מומלץ לקצוץ ציפורניים לבד בבית- כמעט תמיד הציפורן מדממת וצריך להיות מוכן וערוך עם חומר העוצר דימומים. 

הצוות במרכז וטרינרי השרון ישמח לענות על שאלותיכם .

